ԳՐԱՎՈՐ ՔՆՆՈՒԹՅԱՆ ԱՌԱՋԱԴՐԱՆՔՆԵՐԻ ՆՄՈՒՇ-ՕՐԻՆԱԿ 
(Քաղաքացիական և քաղաքացիական դատավարություն)

1. Լրատվական գործակալության կայքէջում հրապարակվել է Ա-ի հարցազրույցը, որտեղ տեղ գտած արտահայտությունները՝ ուղղված Բ-ի հասցեին, Բ-ն գնահատել է զրպարտող։ Լրատվական գործունեություն իրականացնողը հրաժարվել է տարածել հերքում կամ հրապարակել Բ-ի պատասխանը։ Բ-ն հայցադիմում է ներկայացրել դատարան ընդդեմ Ա-ի՝ խնդրելով պարտավորեցնել Ա-ին տվյալ գործով վճիռն օրինական ուժի մեջ մտնելուց հետո մեկշաբաթյա ժամկետում նույն կայքի միջոցով հրապարակայնորեն հերքել տեղագրված հարցազրույցի ընթացքում հրապարակված զրպարտություն համարվող փաստացի տվյալները, միաժամանակ խնդրել է Ա-ից բռնագանձել 2.000.000 ՀՀ դրամ՝ որպես փոխհատուցում։ Դատարանը հայցը բավարարել է մասնակի՝ 2.000.000 ՀՀ դրամ պահանջի մասով՝ կիրառելով միայն նյութական փոխհատուցման միջոցը։ 
Արդյո՞ք իրավաչափ է դատարանի կողմից միայն նյութական փոխհատուցման միջոցի կիրառումը։
1) [bookmark: bookmark0]Ոչ, քանի որ ոչ նյութական և նյութական փոխհատուցման միջոցներ կիրառելու պահանջներ ներկայացված լինելու պարագայում դատարանն իրավասու չէր կիրառել միայն նյութական միջոցը։
2)  Այո, քանի որ դա բխում է դատարանի հայեցողական լիազորություններից։
3) Այո, քանի որ յուրաքանչյուր կոնկրետ գործով դատարանը պետք է գնահատման առարկա դարձնի, թե որ միջոցն է ավելի արդյունավետ և համաչափ։
4) Ոչ, քանի որ դատարանը պարտավոր էր հավասարապես կիրառել և՛ նյութական, և՛ ոչ նյութական փոխհատուցման միջոցը։


Մինչև ո՞ր պահը հայցվորը հայցի առարկայի և հիմքի փոփոխությունը թույլատրելու վերաբերյալ կարող է ներկայացնել միջնորդություն.
ա) մինչև պատասխան ներկայացնելու ժամկետը լրանալը
բ) մինչև ապացուցման պարտականությունը բաշխելու մասին որոշում կայացնելը
գ) մինչև նախապատրաստական փուլի ավարտը
դ) մինչև դատաքննություն սկսելը

